Године 88. п. н. е. је као легат послат у Азију у рат против Митридата. Поражен је у бици код Протостахија, а приликом покушаја повлачења је заробљен од стране становника Лезбоса и изручен Митридату. Он је то искористио у пропагандне сврхе - натерао је Манија да парадира Анадолијом по магарцу, признајући низ злочина над домороцима почињених док је био римски гувернер Азије. На крају је доведен у Пергам гдје је погубљен на окрутан и понижавајући начин - у грло су му усули отопљено злато, настојећи на тај начин симболично казнити његову похлепу. Таква врста погубљења је ускоро постала популарна међу источњачким народима и владарима који су ратовали против Римљана, те је, између осталог, примењена и на Красу године 53. п. н. е.